﻿ Ubisoft tuo Far Cry 5 -toimintaseikkailun Amerikan sydänmaille helmikuussa 2018 – Mato78.com
Ensimmäistä kertaa Far Cry -pelisarjan historiassa tapahtumat sijoittuvat Yhdysvaltoihin, tarkemmin sanoen Montanan osavaltioon. Luvassa on avoin pelimaailma, jota pelaajat pääsevät tutkimaan yksin tai kahden pelaajan yhteistyössä samalla kamppaillessaan selviytymisestä ja vapaudesta. Pelin pääsuunnittelusta vastaa Ubisoft Montreal apunaan Ubisoft Toronto, Ubisoft Kiev, Ubisoft Shanghai ja Ubisoft Reflections.
Pelaajan hahmo aloittelee työtään kuvitteellisen Hope Countyn varaseriffinä Montanan kuvankauniissa ympäristöissä. Pelaajahahmon saapuminen toimii kuitenkin kannustimena paikallisen tuomiopäivänkultin aktivoitumiselle.
Aiemmin hiljaiseloa omissa oloissaan viettäneen Project at Eden’s Gate -kultin suunnitelmiin kuuluu muun muassa ympäröivän alueen väkivaltainen haltuunotto. Pelaajahahmot joutuvat keskelle valtataistelua ja kaoottista tilannetta, jossa pelkkä kultin läsnäolo uhkaa kansalaisten turvallisuutta ja arkea. On aika aseistaa itsensä ja nousta vastarintaan ennen kuin on liian myöhäistä. Kultti on pysäytettävä hinnalla millä hyvänsä.
Piiritykseen joutuneet pelaajat huomaavat olevansa pattitilanteessa Hope Countyn asukkaiden kanssa, sillä yhteydet ympäröivään maailmaan on katkaistu. Yhteenotot Hope Countyn maisemissa tarjoavat ensiluokkaisen kokemuksen vailla vertaa eikä edes ilmataisteluilta vältytä.
Far Cry 5 -pelin PlayStation 4 -version ennakkotilaajat saavat lisäksi lisäosan, jolla pelihahmojen ulkoasua voidaan muokata monipuolisemmin. Lisäosan saamiseen tarvitaan ilmaiseksi käytettävä Ubisoft-tili. Xbox- ja pc-pelaajat saavat käyttöönsä vastaavan sisällön Ubisoft Clubin kautta.
UbisoftPelaaminen
Ubisoft julkisti Assassin’s Creed Syndicate -toimintapelin